पाएं अपने शहर की ताज़ा ख़बरें और फ्री ई-पेपरडाउनलोड करें
उत्तर प्रदेश के प्रयागराज जिले में 1 मई की रात यमुनापार के घूरपुर इलाके में शराब पीने को लेकर हुए विवाद के दौरान एक पिता ने ही अपने बेटे को कुल्हाड़ी से काट डाला। इस सनसनीखेज वारदात की सूचना पुलिस को मिली तो घूरपुर पुलिस मौके पर पहुंची और शव को कब्जे में लेकर पोस्टमार्टम के लिए भेज दिया। आरोपी पिता को हिरासत में लेकर उससे पूछताछ की जा रही है।
जानकारी के अनुसार, चौथे नम्बर का बेटा शशिकांत पांडेय (26) की अभी शादी नहीं हुई थी। गांव मे रहते हुए उसकी लत बिगड़ गई थी। वह शराब का आदी हो गया था। आए दिन शराब को लेकर पिता से झगड़े होते थे। 01 एक मई की देर रात करीब 11.30 बजे शशिकांत बाहर से शराब पीकर आया और घर मे हंगामा करने लगा। लालाराम ने समझाने का प्रयास किया तो वह पिता से ही भिड़ गए।
आवेश में पिता लालाराम ने लोहे कटवासा उठाया और नशे में धुत बेटे शशिकांत का दोनों हाथ व गला काट दिया। जिससे शशिकांत की मौके पर ही मौत हो गई। ग्रामीणों की जानकारी हुई तो पुलिस को सूचना दी गई।सूचना पर थानाध्यक्ष घूरपुर भुवनेश्वर चौबे फोर्स के साथ पहुँचे और शव को कब्जे में लेकर पोस्टमार्टम हाउस भेज दिया। आरोपी लाला राम को हिरासत में ले लिया है।
दो बेटे अपने परिवार संग रहते है गुजरात में
यमुनापार के घूरपुर थानांतर्गत बीरबल गांव निवासी लालाराम पांडेय के चार बेटे और एक बेटी है। बेटी की शादी हो चुकी है। दो बेटे रमाकांत पांडेय व उमाकांत पांडेय की शादी हो चुकी है। दोनों बेटे अपनी-अपनी पत्नियों को लेकर सूरत, गुजरात में रहते हैं और प्राइवेट नौकरी करते है। यहां पर चौथे नम्बर के बेटे और पत्नी संग लालाराम रहते थे।
लालाराम के तीसरे नम्बर का बेटा दिसंबर 2010 में गांव के बाहर बाग में एक पेड़ की डाल से फाँसी पर लटका मिला था। उसकी मौत पर भी गांव वालों ने पिता लालाराम पांडेय पर हत्या का आरोप लगाया था। हालांकि उस वक्त मामला रफा दफा हो गया था।
पुलिस ने कहा पूछताछ जारी
एसपी यमुनापार सौरभ दीक्षित ने बताया कि आरोपी को आला कत्ल के साथ हिरासत में ले लिया गया है। हत्या की वजह शराब पीकर झगड़ा करना बताई जा रही है। आरोपी से पूछताछ की जा रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn